da de da de da de fi en en en sv da nl de bar da da da da fr da da da en da da da da da de de da da es da da it da de
Sarah-Lena blandt de bedste i plakatkonkurrence | Dansk Skoleforening for Sydslesvig e.V.
Den 2. december havde landet Slesvig-Holsten opfordret til aktioner i sammenhæng med »Antimobbingtag 2013«. I Flensborg havde byens skolesocialarbejde bl.a. inviteret til aktionen »Wir treiben’s bunt für mehr Zivilcourage« ved havnespidsen. Elever fra de tre danske fællesskoler i Flensborg med skolesocialarbejdere, Cornelius Hansen-Skolen, Jens Jessen-Skolen og Gustav Johannsen-Skolen, var blandt de 200 deltagere, der var med til at hylde mangfoldighed og opfordre til civilcourage mod mobning med en festlig flashmob-agtig farveaktion.
Som en af de mange forskellige aktiviteter i anledning af den 3. Antimobbingtag-SH var der udskrevet en plakatkonkurrence om emnet »Zum Glück sind wir verschieden – für mehr Zivilcourage« for alle elever fra 5.-10. klasserne i Slesvig-Holsten.
- Begrebet »civilcourage« var nyt for mange af eleverne, fortæller Gabriela Steinberg, der er byens skolesocialarbejder på Cornelius Hansen-Skolen. Vi arbejder gennemgående med mobningsprævention på skolen, men vi var nødt til at gå mere i dybden med, hvad civilcourage er, for at få en mere konkret forestilling om opgavestillingen.
Emnet blev blandt andet behandlet i den pigeklub, Gabriela Steinberg tilbyder hver tirsdag eftermiddag, men alle andre elever på skolen var også inviteret til at deltage i konkurrencen. Cornelius Hansen-Skolen kunne bidrage med i alt fem plakater – og Sarah-Lena Kloppenburgs plakat kom blandt de tre bedste i hele Slesvig-Holsten.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg